Na osnovu člana 5 Zakona o životnoj sredini (“Službeni list Crne Gore”, br. 052/1673119, člana 27 stav 1 tačka 8 Zakona o lokalnoj samoupravi (Službeni list Crne Gore”, broj 02/18, 34/1938120) i člana 24 stav 1 tačka 8 Statuta Glavnog grada (Službeni list Crne Gore-opštinski propisi“ broj 08/192012) Komisija za dodjelu subvencije građanima za kupovinu bicikala i električnih trotineta, obrazovana Rješenjem gradonačelnika Glavnog grada broj: 01-018/22-1732 od 03. Marta 2022. godine.

**JAVNI POZIV**

**ZA SUBVENCIONIRANJE SEDMOG CIKLUSA KUPOVINE BICIKALA, ELEKTRIČNIH BICIKALA I ELEKTRIČNIH TROTINETA**

***“Podgorica na dva točka”***

**1. PREDMET JAVNOG POZIVA**

Predmet ovog javnog poziva je prikupljanje prijava za dodjelu sredstava iz Budžeta Glavnog grada Podgorica za subvencioniranje kupovine bicikala, električnih bicikala i električnih trotineta za 2022. godinu.

Pozivaju se građani sa prebivalištem na teritoriji Glavnog grada da dostave svoje prijave na Javni poziv.

Javni poziv se odnosi na dodjelu subvencija za kupovinu bicikala, električnih bicikala i električnih trotineta radi motivisanja građana Podgorice da više koriste bicikla i trotinete kao alternativni vid prevoza i, u krajnjem, zaštite životne sredine

**2. VRSTA I VISINA SUBVENCIJE**

Glavni grad je Budžetom za 2022. godinu za **sedmi ciklus predvidio 50.000 eura** kojima će građanima subvencionirati kupovinu bicikala u visini od 50 % cijene, a najviše iznosa do 100 eura i kupovinu električnog bicikla ili električnog trotineta u visini od 50% cijene, a najviše do iznosa od 200 eura.

**3. USLOVI ZA PRIJAVU NA JAVNI POZIV**

Pravo na dodjelu subvencije kroz program “Podgorica na dva točka” imaju prvih 400 građana/ki koji se prijave za bicikla i prvih 50 građana/ki koji se prijave za električno biciklo ili električni trotinet a koji ispunjavaju sljedeće uslove:

- mjestom/prebivalištem na teritoriji Glavnog grada Podgorica;

- da je jedini član porodice koji je aplicirao za subvenciju;

- da nije korisnik subvencije iz prethodnog ciklusa dodjele iste.

*-* Pravo na subvenciju za električno biciklo ili električni trotinet, mogu ostvariti samo punoljetni građani, koji ispune uslove iz Javnog poziva.

**4. SADRŽAJ PRIJAVE NA JAVNI POZIV**

**Obavezni dio prijave su:**

1. Obrazac – Zahtjev za dodjelu subvencije (Prilog 1.)

2. Kopija lične karte;

3. Ponuda iz prodavnice bicikala i trotineta u vidu predračuna sa preciziranom specifikacijom;

4. Potvrdu o prebivalištu ( ne smije biti starija od 6 mjeseci);

5. Uvjerenje o kućnoj zajednici.

**5. NAČIN PRIJAVE**

Prijava na Javni poziv mora sadržavati svu dokumentaciju koja je navedena u tački 4. ovog poziva.

Nepotpuna dokumentacija se neće razmatrati.

Sva pitanja u vezi sa Javnim pozivom mogu se tokom trajanja Javnog poziva postaviti putem e-maila na adrese: miroslav.boljevic@podgorica.me, milica.cetkovic@podgorica.me i ivona.medjedovic@podgorica.me, kao i pozivom na brojeve 020/665-076 i 020/665-083.

**6. ROK I MJESTO PODNOŠENJA PRIJAVE**

Rok za podnošenje prijave je ***10 dana*** od dana objave ovog Javnog poziva na web prezentaciji Glavnog grada [www.podgorica.me](http://www.podgorica.me) i u jednom štampanom mediju, **zaključno sa 19. avgustom 2022. godine.**

Prijavu na javni poziv treba dostaviti u zatvorenoj koverti sa naznakom:

**NE OTVARAJ – PRIJAVA ZA DODJELU SUBVENCIJE GLAVNOG GRADA-PODGORICA ZA KUPOVINU BICIKALA I TROTINETA ZA 2022. GODINU (Program „Podgorica na dva točka“)**

na adresu:

**GLAVNI GRAD – PODGORICA**

**SLUŽBA GRADONAČELNIKA**

**Ulica Njegoševa, broj 20**

**81000 Podgorica**

Prijave na Javni poziv treba dostaviti preporučenom pošiljkom na gornju adresu (samo **lično**), na arhivu gradske uprave, ulica Njegoševa, broj 20, prizemlje (ulaz sa Trga Nezavisnosti).

**7. PRIJAVE KOJE SE NEĆE RAZMATRATI**

**Neće biti uzeta u razmatranje prijava na javni poziv koja:**

- ne zadovoljava uslove za prijavu na Javni poziv;

- ne sadrži svu neophodnu dokumentaciju;

- nije dostavljena na način koji je određen javnim pozivom;

- nije podnešena u roku koji je definisan Javnim pozivom;

- podnijeta od strane dobitnika prvog ciklusa subvencije po Javnim pozivima iz prethodnih ciklusa.

**8. ODABIR KORISNIKA**

Komisija za dodjelu subvencija građanima ocjenjivaće sve pristigle zahtjeve, i utvrđuje Listu od 450 građana/ki čija prijava je ispravna.

Gradonačelnik Glavnog grada - Podgorica, na osnovu liste sačinjene od strane Komisije, donosi Zaključak o odabiru korisnika subvencije.

**9. ROK I NAČIN OBJAVE REZULTATA**

Rezultati Javnog poziva biće objavljeni na zvaničnoj prezentaciji Glavnog grada [www.podgorica.me](http://www.podgorica.me) u roku od 5 (pet) dana od dana donošenja zaključka gradonačelnika.

**10. PRAVO PRIGOVORA**

Građanin koji je učestvovao u Javnom pozivu za dodjelu subvencija može podnijeti prigovor na zaključak o izboru korisnika subvencije.

Prigovor se podnosi Komisiji preko Službe za ostvarivanje izvršne funkcije gradonačelnika u roku od 3 (tri) dana od dana objave Liste ispravnih prijava.

**11. POTPISIVANJE UGOVORA**

Građani kojima se odobri subvencija sklapaju sa Glavnim gradom ugovor o dodjeli sredstava, kojim će se regulisati međusobna prava i obaveze korisnika subvencije Glavnog grada, čiji je sastavni dio klauzula o evaluaciji, budući da će pola godine nakon realizacije projekta Glavni grad započeti evaluaciju projekta kako bi ispitao opravdanost njegovog nastavka (u skladu sa tim, neophodno je da lica dostave kontakt telefon i adresu stanovanja).

Nakon kupovine korisnik subvencije dostavlja fakturu sa pečatom i potpisom ovlašćenog lica, kao i fiskalni račun od obavljene kupovine, zatim svoj broj žiro računa na koji će u roku od 15 (petnaest) dana od dana potpisivanja ugovora biti uplaćen iznos subvencije.

Komisija ima pravo da u roku od 6 mjeseci od isplate subvencije, zatraži od korisnika subvencije dostavu original fiskalnog računa sa garancijom. Ukoliko korisnik odbije da dostavi navedeno, Glavni grad će preduzeti adekvatne mjere, u cilju sprječavanja zloupotrebe ostvarenog prava na subvenciju.